alexandrainst/scandi-wiki huggingface dataset:
Alena Procházková

Alena Procházková (født 9. august 1984) er en slovakisk langrennsløper som er født i Banská Bystrica og går for skiklubben LK Slavia UMB Banská Bystrica.

Procházková hadde sin internasjonale debut i 2001, og hun har totalt 10 seire fra FIS-renn, Slavisk cup og U23-renn. Hun debuterte i verdenscupen den 11. desember 2004 på 15 km dobbel jaktstart i Lago di Tesero, men hun deltok også i verdensmesterskapet i starten av det året. Hennes resultater i verdensmesterskap har forbedret seg siden det det første, og det beste resultatet er en sjuendeplass på sprintstafetten i VM i 2007, sammen med makkeren Katarína Garajová. Den beste individuelle plasseringen hennes er en 13.-plass på sprinten i samme mesterskap.

Hun deltok også under Vinter-OL 2006. Der tok hun 46.-plass på 15 km dobbel jaktstart, 28.-plass på 10 km klassisk og 23.-plass på sprinten.

Procházková har fire pallplasseringer i verdenscupen. Det er en tredjeplass på sprinten i Kuusamo den 1. desember 2007, en seier på sprinten i Vancouver den 18. januar 2009, en andreplass på sprinten i Lahtis den 12. mars 2009 og en tredjeplass på sprinten i Kuusamo den 28. november 2009. Det beste resultatet i et distanserenn er en 21.-plass på 10 km klassisk i Davos fra sesongen 2007/08. Hennes beste sammenlagtplassering i verdenscupen er en 31.-plass fra samme sesong. Da tok hun også 17.-plass i sprintcupen. Hun har deltatt i de to siste utgavene av Tour de Ski, og hun har en 24.-plass fra 2007/08-utgaven som beste sammenlagtresultat. Det beste enkeltresultatet er tredjeplassen på sprinten i Praha i Tour de Ski 2009/10.

Under Vinter-OL 2022 i Beijing, ble hun nummer 63 på sprinten.

Sammenlagtplasseringer i verdenscupen

Referanser

Eksterne lenker 
 

Slovakiske langrennsløpere
U23-verdensmestere i langrenn
Deltakere under Ski-VM 2003
Deltakere under Ski-VM 2005
Deltakere for Slovakia under Vinter-OL 2006
Langrennsløpere under Vinter-OL 2006
Deltakere under Ski-VM 2007
Deltakere under Ski-VM 2009
Deltakere for Slovakia under Vinter-OL 2010
Langrennsløpere under Vinter-OL 2010
Deltakere under Ski-VM 2011
Deltakere under Ski-VM 2013
Deltakere for Slovakia under Vinter-OL 2014
Langrennsløpere under Vinter-OL 2014
Deltakere under Ski-VM 2015
Deltakere under Ski-VM 2017
Deltakere for Slovakia under Vinter-OL 2018
Langrennsløpere under Vinter-OL 2018
Deltakere under Ski-VM 2019
Personer fra Banská Bystrica
Deltakere under Ski-VM 2021
Deltakere for Slovakia under Vinter-OL 2022
Langrennsløpere under Vinter-OL 2022
Beit Lahiya

Beit Lahiya (arabisk: بيت لاهيا) er en by nord på Gazastripen, nær våpenhvilegrensen fra 1950. Beit Lahiya ligger nord for Jabalia, nær Beit Hanoun. Byen har 59 540 innbyggere (2006).

Byer på Gazastripen
Paul Shi Chunjie

Paul Shi Chunjie (født januar 1920 i Kina, død 13. november 1991) var katolsk biskop. Han var hjelpebiskop i undergrunnskirken i bispedømmet Baoding i provinsen Hebei i Folkerepublikken Kina.

Shi Chunjie ble presteviet 1. juni 1947. 

Den 29. april 1987 ble han ordinert til hjelpebiskop av Baoding av undergrunnsbiskopen Mathias Lu Zhengshen av Tianshui. Det skjedde mens Baodings undergrunnsbiskop Peter Joseph Fan Xueyan var påpasset i husarrest og hans halvt paralyserte og rullestolsbrukende hjelpebiskop Chen Jianzhangs helse var sviktende. 

Etter kort tid gikk det brått dårligere med biskop Shis helse også. Han kunne ikke lenger dra mye rundt, og bodde ved landsbykirken i Xinli i fylket Qingyuan.

Biskop Fan var en inspirasjonskilde for undergrunnkatolikker i store deler av Kina. I september 1990 takket han av, og valgte biskop Chen til sin etterfølger. Biskop Shi var intet godt alternativ, ettersom han selv på få år var blitt nesten blind og nå led av en rekke sykdommer, blant dem en hjertesykdom. 

Natten til 14. desember 1990 ble så biskop Shi arrestert av de kinesiske sikkerhetsmyndigheter, og han ble holdt i forvaring sammen med 23 prester, nonner og lekfolk. Biskopen trengte medisiner som var svært kostbare i Kina. De fikk han ikke. Han døde i sikkerhetspolitiets forvaring i november 1991, etter sigende den 13. november. Politiet nektet først å angi dødsårsak, men gav senere den versjon at han døde helt naturlig på et aldershjem. Liket var blitt utlevert familien som fikk beskjed om at bisettelsen måtte skje med det samme, og det ble gjennomført under utelukkelse av andre enn familien. Folk som så liket mente at biskopen var blitt brutalt behandlet; det hadde skrammer og biskopen var kledt i få, tynne og dels opprevne klær. Senere hevdet hans tilhengere å vite at foruten slag og manglende medisinsk behandling, var også utsettelse i tynne klær til sterk kulde med på å fremkalle hans død. Det ble også trukket sammenligninger med biskop Fans død i fangenskap, kort tid etter. 

Svært kort etter biskop Paul Shi Chunjies død sørget myndighetene for et raskt valg og rask ordinasjon av en ny «offisiell» biskop av Baoding, 67-årige Matthew Pan Deshi. Hastverket ble oppfattet som temmelig upassende både av den offisielle kirkes katolikker og av undergrunnskatolikkene.

Referanser 

Kinesiske katolske biskoper
Personer fra Hebei
Filmkritikerprisen i Haugesund

Filmkritikerprisen i Haugesund eller Den norske filmkritikerprisen, Norsk filmkritikerlags pris under Den norske filmfestivalen i Haugesund eller bare Filmkritikerprisen, er Norsk Filmkritikerlags pris til beste film i hovedprogrammet under Den norske filmfestivalen i Haugesund.

Før 2002 var navnet på prisen Gjest Baardsen-prisen.

Eksterne lenker
 Norsk Filmkritikerlag

Norske filmpriser
Whistler Olympic Park

Whistler Olympic Park (engelsk) / Parc olympique de Whistler (fransk) er et skianlegg ved byen Whistler i provinsen Britisk Columbia i Canada. Anlegget ligger i Madeley Creek i Callaghan Valley vest for Whistler, og var arena for langrenn, skiskyting, kombinert og skihopping under OL i Vancouver i 2010. Hver av delene for langrenn, skiskyting og skihopping har en tilskuerkapasitet på 10 000.

Skianlegget har 14 kilometer løyper for langrenn og skiskyting, to hoppbakker med K125 (HS140) og K95 (HS106) (samt en provisorisk liten bakke med K20), og 20-25 kilometer andre skiløyper. Hoppbakkene har snøkanoner, men ikke plastdekke til sommerbruk. Byggingen av hoppbakkene startet i april 2007, og de ble offisielt åpnet 15. desember 2007. Hele skianlegget ble offisielt åpnet 22. november 2008. Storbakken er Canadas største hoppbakke.

De første større konkurransene i hoppbakkene var renn for menn i FIS-cupen («C-verdenscup») 27. og 28. februar 2008 (begge i K95-bakken) og kontinentalcupen (B-verdenscup) 1. og 2. mars (begge i K125-bakken). Det ble arrangert renn i verdenscupen (prøve-OL) i den største bakken 24. og 25. januar 2009.

Bakkerekorden i K125-bakken er 149 meter, satt av Gregor Schlierenzauer (Østerrike) i verdenscupen 25. januar 2009. I det samme rennet hoppet Ville Larinto (Finland) like langt, men falt. Anerkjent bakkerekord i K95-bakken er 108 meter, satt av Simon Ammann (Sveits) under OL 13. februar 2010. Adam Małysz (Polen) hoppet 109,5 meter under trening 11. februar 2010.

Viktige renn

Menn

Kvinner

Kilder/eksterne lenker 
 Whistler Olympic Park – offisiell nettside
 Skisprungschanzen-Archiv: Whistler
 FIS: Resultater

Eksterne lenker 
 

Idrettsanlegg i Canada
Sport i Britisk Columbia
Hoppbakker i Canada
Langrenn
Skianlegg
Skiskyting
Hoppbakker brukt i OL
Sportsanlegg under Vinter-OL 2010
Arena Larvik

Arena Larvik, av sponsorgrunner kalt Jotron Arena Larvik, er en idrettshall i Larvik som ble offisiell åpnet 18. september 2009. Hallen er bygget i samarbeid mellom Larvik kommune og Vestfold fylkeskommune i forbindelse med den nye videregående skolen i Larvik, Thor Heyerdahl videregående skole. Arena Larvik er hjemmearena for Larvik Håndballklubb fra sesongen 2009-10. I 2010 ble det spilt innledende runder i Håndball-EM for damer i Arena Larvik.

Eksterne lenker 
 Arena Larviks hjemmeside
 Hjemmeside "Women's EURO 2010"

Idrettshaller i Norge
Idrettsanlegg i Vestfold og Telemark
Sport i Larvik
Etableringer i 2009
2009 i Norge
Håndball-EM 2010 for kvinner
Byggverk i Larvik
Fylkesvei 6622

Fylkesvei 6622 (Fv6622) går mellom Svorkland og Melby i Skaun kommune. Veien er 3,6 km lang.

Før Trøndelag fylke ble opprettet 1. januar 2018 hadde veien betegnelsen Fylkesvei 751 (Sør-Trøndelag).

Kommuner og knutepunkter

 Svorkland
 Melby

Eksterne lenker 
 Vegvesenets vegkart 
 

Fylkesveier i Trøndelag
Veier i Skaun
Norge under Sommer-OL 1900

Norge under Sommer-OL 1900. Sju sportsutøvere fra Norge, alle menn, deltok i to sporter under de andre olympiske leker 1900 i Paris. Norge kom på 14.-plass med medaljefordelingen to sølv- og tre bronsemedaljer.

Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Det var først under Sommer-OL 1904 det ble utdelt medaljer til de tre beste, men Den internasjonale olympiske komité har med tilbakevirkende kraft besluttet at medaljefordelingen også gjelder for de olympiske leker  1896 i Athen og  1900 i Paris.

Medaljevinnerne

Friidrett

Skyting

Referanser

Eksterne lenker 
 Norge under Sommer-OL 1900 på Sports Reference 

Nasjoner under Sommer-OL 1900
Norge under de olympiske leker
Sport i Norge i 1900
Felka Płatek

Felka Płatek (født 3. januar 1899 i Warszawa i daværende Russland, død 2. august 1944 i Auschwitz-Birkenau) var en polsk-jødisk maler. 

Hun var datter av Leon Płatek og Salome Płatek, (født Strumfeld). Hun ble drept sammen med sin ektemann, maleren Felix Nussbaum i august 1944 i Auschwitz.

Litteratur 
 Christel Schulte: Felka Platek. Museums- u. Kunstverein Osnabrück, Broschüre - Dezember 2003, ISBN 392623525X; ISBN 978-3-926235-25-1
 Serge Peker: Felka, une femme dans la Grande Nuit du camp: M.E.O. : ISBN 978-2-930333-59-5

Polske malere
Personer fra Warszawa
Kvinnelige malere
Eidsborgbryner

Eidsborgbryner er brynesteiner produsert i bygda Eidsborg i Tokke kommune i Telemark, fra vikingtiden til midt på 1900-tallet. Brynesteinsemnene ble utvunnet i dagbrudd og bearbeidet av steinhoggere. Fra steinbruddet ble steinen fraktet med hest og transportert til Skien på vannveiene. Om vinteren ble steinen også dratt over isen.

Det forliste Klåstadskipet, en knarr fra vikingtiden, var lastet med eidsborgbryner. Dette viser at produksjonen av brynestein var i gang allerede på slutten av 900-tallet.

Det er gjort arkeologiske funn av eidsborgbryner mange steder i Nord-Europa, fra Island og England til Polen. Funn fra Polen dateres til 800-tallet.

Steinen består av finkornet kvartsskifer med innslag av feltspat og glimmer. Steinen kløver seg lett i vinkelrette stykker. Da produksjonen var på topp i 1852 ble det vunnet ut 750 000 emner.

Vest-Telemark Museum har utstilling om Eidsborgbryner.

Referanser

Litteratur
 Håkon Livland: Eidsborgbryner – Eksportvare i Telemark fra vikingtid til våre dager. Lårdal Bygdemuseum 1992.

Eksterne lenker
 Hva er et bryne?
 Arbeidet i steinbruddene
 Firmaet Norrøna i Porsgrunn

Historisk næringsliv i Norge
Næringsliv i Tokke
Steinindustri
Bani Suheila

Bani Suheila (arabisk: بني سهيلا) er en palestinsk by sør på Gazastripen, i governatoratet Khan Yunis. Ifølge det palestinske statistiske sentralbyrå var befolkningen i midten av 2006 på rundt 32 800 innbyggere, hvorav samtlige er muslimer.

Referanser

Byer på Gazastripen
Abasan al-Kabera

Abasan al-Kabera عبسان الكبيرة er en palestinsk by sør på Gazastripen, i governatoratet Khan Younis. Ifølge det palestinske statistiske sentralbyrå var befolkningen i midten av 2006 på rundt 19 000 innbyggere, samtlige muslimer. Hovednæringsveien er jordbruk.

Historie
Stedet byen ligger var bebodd i den romerske era og i 606 e.Kr., noe som bevitnes av arkeologiske funn datert til dissde tidspunkter. Det er også noen arkeologiske funn som dateres til den tidlige islamske perioden under kalifatet (638-1099) og den rett forugående periode.

Referanser

Byer på Gazastripen
Abasan al-Saghira

Abasan al-Saghira عبسان الصغيرة‎ er en liten palestinsk landsby sør på Gazastripen, i governatoratet Khan Yunis. Ifølge det palestinske statistiske sentralbyrå var befolkningen i midten av 2006 på 5 650 innbyggere, samtlige muslimer.

Småbyen er ca. 2 km sørvest for Khan Younis.

Referanser

Byer på Gazastripen
Khuza’a

Khuza'a eller Khuzaa خُزاعة er en palestinsk by sør på Gazastripen, i governatoratet Khan Yunis. Ifølge det palestinske statistiske sentralbyrå var befolkningen i midten av 2006 på rundt 9 700 innbyggere, for det meste muslimer.

Referanser

Byer på Gazastripen
Al-Qarara

Al-Qarara القرارة‎ er en palestinsk by sør på Gazastripen, i governatoratet Khan Yunis. Ifølge det palestinske statistiske sentralbyrå var befolkningen i midten av 2006 på rundt 16 900 innbyggere, for det meste muslimer.

Referanser

Byer på Gazastripen
Al-Mughraqa

Al-Mughraqa er en palestinsk by på Gazastripen, i governatoratet Gaza. Ifølge det palestinske statistiske sentralbyrå var befolkningen i midten av 2006 på 5 075 innbyggere.

Den er også kjent under navnet Abu Middein.

Referanser

Byer på Gazastripen
Didier Plaschy

Didier Plaschy (født 2. mai 1973 i Varen) er en tidligere sveitsisk alpinist. han kjørte utelukkende storslalåm og slalåm, og vant to seire i verdenscupen i løpet av karrieren. I dag arbeider han som trener.

Plaschy debuterte i verdenscupen 20. desember 1994 i Lech. Dagen etter tok han sine første poeng ved å bli nr. 28 i slalåmrennet på samme sted. I sesongen 1997/98 kom gjennombruddet: 6. januar 1998 ble han nummer seks i storslalåm i Saalbach-Hinterglemm, karrierens beste resultat i denne disiplinen.

I verdenscupsesongen 1998/99 oppnådde Plaschy gode resultater i Kitzbühel (2.-plass), Wengen (5.-plass) og Sierra Nevada (4.-plass). Sammenlagt endte han på 7.-plass i slalåmcupen.

Han hadde sin beste sesong i 1999/2000, da han vant slalåmrennene i Vail og Kranjska Gora. Han tok ytterligere to topp 10-plasseringer, og endte på 8.-plass sammenlagt i slalåmcupen.

Plaschy var en av de siste alpinistene som vant et slalåmrenn med lange ski (186 cm). I sesongen som fulgte (2000/01) kjørte konkurrentene på ski som var ca. 20 cm kortere. Plascht mestret ikke omstillingen til den nye carvingteknikken, og ble ikke bedre enn nr. 16 i noe renn. Han la opp i november 2001.

Plaschy deltok i slalåm i tre verdensmesterskap (1996, 1999 og 2001), men kjørte ut hver gang. Under OL 1998 ble han nr. 12 i slalåm. I tillegg ble han tre ganger sveitsisk mester.

Meritter

Verdenscupseire

Andre meritter 
 2 ganger sveitsisk mester i slalåm (1999, 2000)
 sveitsisk mester i storslalåm (1999)
 15 seire i FIS-renn

Referanser

Eksterne lenker 
 

Sveitsiske alpinister
Sveitsiske mestere i alpint
Deltakere for Sveits under Vinter-OL 1998
Alpinister under Vinter-OL 1998
Personer fra kanton Wallis
Fødsler i 1973
ISorreisa.no

iSorreisa.no var en nettavis for Sørreisa kommune i Troms fylke. Den oppstod først i 2006 under navnet Sørreisaportalen, men ble redesignet og relansert i august 2007. Nettavisen leverte nyheter fra kommunens hendelser og dens politiske liv. Driften av nettavisen ble i juli 2009 revurdert og lagt på is.

Referanser

Eksterne lenker 
www.iSorreisa.no

Nettaviser i Troms
Aviser etablert i 2006
Sørreisa
144 000 (kristendom)

144 000 viser til dem som ifølge kristendommen og Bibelen skal stå med Guds lam på fjellet Sion, og som er «kjøpt fra jorden». De 144 000 nevnes tre steder i Johannes' åpenbaring:

Betydningen av tallet forstås forskjellig, da noen tror tallet er symbolsk og representerer alle Guds folk igjennom historien, mens andre tror mer ordrett på de 144 000, og mener disse enten er etterkommere av Jakob (også kalt Israel) eller mennesker som Gud har utvalgt til en spesiell gjerning i endetiden. Ved siden av dette er det flere andre tydninger på rollen til de 144 000.

Kilder 
 Norsk Bibelinstitutt - 144000 spesielle mennesker
 Bibel.no - Johannes’ åpenbaring Kapittel 7
 Bibel.no - Johannes’ åpenbaring Kapittel 14

Kristen teologi
John Olav Larssen

John Olav Larssen (født 7. mars 1927 på Hellvik i Egersund, død 2. januar 2009 på Bryne) var en ledende vekkelsespredikant tilknyttet Det norske lutherske Indremisjonsselskap.

«Norges Billy Graham» 
Han fikk tilnavnet «Norges Billy Graham»  på grunn av metodelikheten med Billy Graham i hans langvarige og ofte svært fremgangsrike forkynnervirksomhet. Han var kjent for å kombinere humor og alvor i forkynnelsen og tok avstand fra såkalt skremselsforkynnelse. 

Han var blant annet aktiv på de, på den tid, spektakulære, protestantiske møteaksjonene på Jordal Amfi i Oslo i 1957 og i 1958. På de best besøkte møtene var  mennesker innenfor portene på idrettsarenaen. I mange år reiste han Norge rundt for å forkynne. Etterhvert tok han i bruk et stort møtetelt som ble kalt Teltkirken, og det fikk fra 1964 fast plass på Justøy ved Lillesand. Rundt dette bygde han Justøy Bibelcamping.

Senere tjeneste 
I 1971 fikk han kall til å bli generalsekretær i Den indre Sjømannsmisjon, og i fem år var han leder for denne organisasjonen. Han var da også redaktør av organisasjonens blad Trygg Havn og juleheftet Fiskerens Venn. Fra 1976 var han knyttet til Den Norske Misjonsallianse som landssekretær, en stilling han hadde til 1992. Han virket i senere år også som prestevikar i Den norske kirke, i Stavanger bispedømme.

Bibliografi 

 John Olav forteller til Agnes Varen Ugland 1987
 Sammen for evangeliet 20 år 1978
 Det glade fastland. Minner fra år mellom Jæren og Justøy 1975 ISBN 82-531-3186-0
 Gud vil vekkelse 1970
 Kraft fra det høye – Apostlenes gjerninger 1-13 – Taler på Justøya sommeren 1966 1968
 Fra høvelbenk til misjonsmark 1964
 Slik ble jeg det 1961
 Elsket av Gud 1961
 Den nye begynnelse 1958
 En åpen dør 1957

Eksterne lenker 
 John Olav Larssen er død
 Harald Stanghelle: En kristen dannelsesagent. Minneord i Aftenposten 11. januar 2009.
 Trond Inge Tappel: Nytt liv. Karakteristiske trekk ved vekkelsene i Råde 1973 og 1979 Spesialavhandling i teologi. Se side 38, avsnitt Røstad bibelcamp.

Misjonærer i Norge
Lutherske misjonærer
Norske misjonærer
Norske redaktører
Personer fra Eigersund kommune
Fødsler i 1927
Dødsfall i 2009
XXX-syndrom

XXX-syndrom, eller trippel X, er en kromosomfeil hos jenter som blir født med tre X-kromosomer istedenfor to, som er det normale. 
Mange jenter og kvinner med trippel X syndrom har få eller ingen symptomer.

Genetikk
Proveniens

Proveniens (av latin: pro-venire = komme fra, stamme fra) blir særlig benyttet til å beskrive en plantes eller et frøs opprinnelse eller avstamning.  Særlig ved planting av ny skog er det viktig at de plantene som benyttes har en proveniens som passer på stedet, med hensyn til klima og jordsmonn.

I skogbruket er proveniens-forskning et eget forskningsområde, da man vil velge ut de trær som best vil trives i det området de plantes. Normalt vil frø fra det samme området som plantingen skal foretas gi best resultat, men frø fra andre områder på kloden med tilsvarende klima, vil normalt også trives. F.eks. importerer Danmark årlig store mengder eikenøtter fra Sørlandet for etablering av danske eikeskoger.

Trivselen er imidlertid ikke alltid lett å forutse. Et forsøk på planting av edelgrantrær av frø fra Sakhalin-halvøya (Sakhalin-edelgran) på Sørlandet til bruk som juletre, ble ikke vellykket.

Andre betydninger 
Proveniens brukes også til beskrivelse av et objekts opprinnelse.
 Arkeologi – Et objekts funnsted. For eksempel ved fastsetting av om en gjenstand på avveie stammer fra et bestemt sted.
 Arkiv og samlinger – Tilhørighet til en samling av kunst, dokumenter, o.l. Brukt for å fastsette om en stjålet gjenstand tilhører en bestemt samling, eller for å konstatere om en gjenstand som hevdes å tilhøre en samling eller en kunstner, er et falskneri. Boksamlere bruker ordet om tidligere eiere av en bok. 
 Proveniensprinsippet betegner innen arkivfag prinsippet om å holde dokumentene i opprinnelig orden.

Se også
 Stamsæd

Eksterne lenker
 Riktig proveniens – helt avgjørende (Norsk skogbruk)
 Proveniens- og treslagsforsøk i Aust-Agder Rapport fra Norsk institutt for skogforskning

Vitenskapelig metode
Datainnsamling
Museer
Béla Tarr

Béla Tarr (1955–) er en ungarsk filmregissør.

Liv og virke 
Tarr studerte ved høyskolen for film og teater i Budapest og har siden 1990 vært gjestedosent ved det tyske film- og fjernsynsakademiet i Berlin. Blant hans studenter er blant annet Fred Kelemen og Sebastian Bieniek.

Tarrs første forsøk som filmskaper kom i 16-års alder. Bela-Balasz-Filmstudios ble oppmerksom på ham og finansierte i 1979 filmen Családi tüzfészek, som var inspirert av sosialistisk realisme. Etterhvert endret han stil til et realistisk formspråk karakterisert av lange scener og abstrakte bilder. Tarrs filmer viser påvirkning fra Andrej Tarkovskij, Ingmar Bergman og de tidlige filmene til John Cassavetes.

Noen av Tarrs viktigste filmer er laget i samarbeide med forfatteren László Krasznahorkai. Filmatiseringen av Krasznahorkais roman Sátántangó («Satantango»), en 415-minutters svarthvittfilm som Tarr arbeidet med i sju år, skapte internasjonal oppmerksomhet. Filmen hadde premiere på de internasjonale filmfestspillene i Berlin 1994. Neste store film kom i 2000: Werckmeister Harmóniák («Werckmeister Harmonies») som ble tatt godt i mot av kritikere og på festivaler.

I 2007 var filmen A Londoni férfi («Mannen fra London») representert ved Filmfestivalen i Cannes.

Filmografi 
 1978: Hotel Magnezit (kortfilm)
 1979: Családi tüzfészek
 1981: Szabadgyalog
 1982: Macbeth (fjernsynsfilm)
 1982: Panelkapcsolat
 1985: Öszi almanach
 1988: Kárhozat
 1990: Utolsó hajó (kortfilm)
 1994: Sátántangó
 1995: Utazás az Alföldön (kortfilm)
 2000: Werckmeister harmóniák
 2004: Visions of Europe
 2007: A Londoni férfi
 2011: A Torinói ló

 Som skuespiller
 1986: Szörnyek évadja

Referanser

Litteratur 
 Hans-Joachim Schlegel: Béla Tarr: «Der Blick nach Innen», i Miteinander. Jahrbuch des Ungarischen Kulturinstituts in Stuttgart, red. Tibor Keresztury. Stuttgart 2008
 Hans-Joachim Schlegel: «Der nackte Mensch. Filmen am Rande des Nichts: Béla Tarr», i Film-Dienst 2009, H. 23

Eksterne lenker 
 
 Auch die Bäume, der Weg, der Regen und die Nacht strömten Ruhe aus – das Kino des Béla Tarr, xenix.ch

Personer fra Baranya
Ungarske regissører